ขากลับจากชลบุรีมีความตั้งใจอย่างแรงกล้าว่าต้องไปลองร้านป้าอ่อนให้ได้ (คราวที่แล้วไปก็วนหาที่จอดไม่ได้อดกิน) ครั้งนี้จอดข้างทางแล้วเดินเข้าไปค่ะ พอไปถึงเพิ่งรูว่าด้านในใกล้ศาลเจ้ายังมีที่จอดอีกเยอะ ใครไปแนะนำไปจอดในศาลเจ้าเลยค่ะ ตอนไปถึงประมาณบ่ายโมงคนก็ยังเยอะอยู่ มองรอบๆได้ทานกันไปครึ่งร้าน อีกครึ่งยังนั่งรออาหารอยู่ สั่งให้พี่เค้าจดออเดอร์แล้วต่อคิวกันไป รอจนกระทั่ง2โมงกว่าๆถึงจะได้กิน(เป็นการรอคอยที่ยาวมากสำหรับลี ปกติคิวยาวจะไม่รอเลย หาที่อื่นกิน) แต่พลาดร้านนี้มาหลายทีแล้ว เอาน่ะลองดู 

น้ำส้ม: อร่อยดีค่ะ หวานอมเปรี้ยว

อาหาร: ข้าวรวมมิตรกระเทียม วัตถุดิบถือว่าโอเคนะคะ ชิ้นใหญ่ สดดี ประทับใจกุ้ง แต่เอาจริงๆรสชาติไม่ได้ว้าวขนาดนั้น ผัดกระเทียมแบบมีน้ำขลุกขลิก ลีชอบแบบแห้งๆมากกว่า ถ้าให้ไปต่อคิวอีกรอบก็ไม่เอาค่ะ นานจริงๆ

อีกจานของคุณแฟน เนื่องจากหอยเชลล์ชิ้นใหญ่ รวนมาเลยยังไม่ค่อยสุกหลายชิ้น พริกเผาก็ยังไม่เข้มข้นพอ จานนี้ไม่ผ่านค่ะ

อาหาร: วัตถุดิบชิ้นใหญ่ รสชาติกลางๆ
บริการ: คนรับออเดอร์ยิ้มแย้มดี แต่รอคิวนานเกิน หิววว
สถานที่: จอดรถในศาลเจ้าได้ ร้านนั่งทานได้ประมาณ 30 คนได้